मुंबई के तरविंदर सिंह ने बताया कि एक बार शिमला के आई.जी.एम.सी. में उनके स्टाफ के एक पारिवारिक सदस्य को ले जा रहे थे लेकिन चढ़ाई के चलते वह समय पर नहीं पहुंच सके और रास्ते में ही महिला की मौत हो गई। इस घटना का दर्द तरविंदर के सीने में बार-बार उठता रहा और फिर उन्होंने हिमाचल को इस मुसीबत से बाहर निकालने का रास्ता खोज निकाला। तरविंदर सिंह ने कहा कि वह फरवरी, 2019 को एयर एम्बुलैंस सेवा शुरू करने जा रहे हैं। यह सेवा प्रदेश के हर वर्ग के उस मरीज के लिए उपलब्ध होगी, जिसे चिकित्सक तुरंत चंडीगढ़ पहुंचाने का परामर्श देंगे।